KOMMISSIONENS HENSTILLING af 11. januar 1995 om et koordineret program for offentlig kontrol med levnedsmidler for 1995 (95/77/EF)

KOMMISSIONEN FOR DE EUROPÆISKE FÆLLESSKABER HAR -

som henviser til traktaten om oprettelse af Det Europæiske Fællesskab, særlig artikel 155, andet led,

som henviser til Rådets direktiv 89/397/EØF af 14. juni 1989 om offentlig kontrol med levnedsmidler (1), særlig artikel 14, stk. 3,

som har ført samråd med Den Stående Levnedsmiddelkomité,

og som tager følgende i betragtning:

For at det indre marked kan fungere tilfredsstillende, må der opstilles koordinerede levnedsmiddelinspektionsprogrammer på fællesskabsplan;

formålet med sådanne programmer er ikke blot at konstatere, om der er overensstemmelse med Fællesskabets lovgivning, men også at kontrollere, om det pågældende levnedsmiddel egner sig til konsum;

nationale programmer og samordnede programmer, som iværksættes samtidig, kan levere de erfaringer, der for øjeblikket er så stor mangel på -

HENSTILLER AT MEDLEMSSTATERNE TAGER PRØVER AF FØLGENDE PRODUKTER OG ANALYSERER DE ANGIVNE PARAMETRE I 1995:

1) Forfalskning af opløselig kaffe med materiale, der ikke stammer fra kaffebønner.

2) Listeria monocytogenes, escherichia coli og aeromonas i kølede salater og tilberedt råkost.

3) Botaniske og geografiske betegnelser på honning, uanset om den er produceret i Fællesskabet eller importeret fra tredjelande.

4) Temperaturen hos dybfrosne levnedsmidler i detailsalg.

For tredje gang i træk henstilles det til medlemsstaterne at opstille et koordineret inspektionsprogram i henhold til direktiv 89/397/EØF, artikel 14, stk. 3. Emnerne er blevet udførligt drøftet med medlemsstaterne, og ligesom sidste år tager de udvalgte emner sigte på sundhedsbeskyttelse og forbrugerinteresser samt loyal handel.

Hvor det er nødvendigt, foreslås en analysemetode for hvert emne. Hvad prøveudtagning angår, er der ikke blevet fastsat noget ensartet antal. Antallet af prøver skal dog være stort nok til at kunne give et overblik over markedet for de pågældende levnedsmidler i de enkelte medlemsstater.

Prøveantallet og analysemetoderne bør angives eller beskrives ganske kort på de vedføjede svarskemaer.

I. Forfalskning af opløselig kaffe

Opløselig kaffe kan undertiden forfalskes med materiale, der ikke stammer fra kaffebønnerne, men kommer fra andre dele af kaffeplanten, f.eks. avner, hinder, stængler og stilke eller maltodextriner. Dette er ikke i overensstemmelse med Rådets direktiv 77/436/EØF (2).

II. Listeria monocytogenes, escherichia coli og aeromonas i kølede salater og tilberedt råkost

Epidemiologiske undersøgelser viser tilfælde af listeriose i forbindelse med indtagelse af rå grøntsager, og forskellige videnskabelige publikationer henviser til, at disse produkter kan være kontaminerede med escherichia coli, listeria monocytogenes og aeromonas spp.

III. Botaniske og geografiske betegnelser på honning, uanset om den er produceret i Fællesskabet eller importeret fra tredjelande

Fællesskabets marked for honning er på det seneste blevet udsat for skarp konkurrence, og undersøgelser tyder på, at der benyttes falske betegnelser både på produktets botaniske oprindelse og på det område, det kommer fra.

IV. Temperaturen hos dybfrosne levnedsmidler i detailsalg (anvendelse af Rådets direktiv 89/108/EØF (3) og Kommissionens direktiv 92/2/EØF (4))

I betragtning af forbindelsen mellem fordærvelige levnedsmidlers holdbarhed og opbevaringstemperatur forekommer det relevant at overvåge dybfrosne levnedsmidlers temperatur, især hvor håndteringen af dem er kritisk.

Udfærdiget i Bruxelles, den 11. januar 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 186 af 30. 6. 1989, s. 23.

(2) EFT nr. L 172 af 12. 7. 1977, s. 20.

(3) EFT nr. L 40 af 11. 2. 1989, s. 34.

(4) EFT nr. L 34 af 11. 2. 1992, s. 30.

BILAG

>START GRAFIK>

>SLUT GRAFIK>